
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/23-003/496
URBROJ: 251-13-11-16/001-23-3
Zagreb, 7. ožujka 2023.



Z A P I S N I K
s  23. sjednice Vijeća Mjesnog odbora Pongračevo, održane 7. ožujka 2023. u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Vedran Đidara, Mila Vlajo, Oto Čaleta
Odsutni članovi vijeća: Bruno Orešković, Marijana Horvat
Predsjednica Vijeća Mjesnog odbora Pongračevo, Lana Belinić otvara sjednicu i pozdravlja sve prisutne. Utvrđuje da je na sjednici prisutno 5 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog Zapisnika sa 22. sjednice. 

Predsjednica daje na glasovanje Zapisnik s 22. sjednice koji je  prihvaćen JEDNOGLASNO.
Predsjednica predlaže sljedeći 

DNEVNI RED
1. Prijedlog zaključka o slanju požurnice nadležnom gradskom uredu i podružnici Zagrebačkog holdinga d.o.o. u vezi uklanjanja postojećeg uspornika na Vitezićevoj ulici te postavljanju novih uspornika
2. Prijedlog zaključka za komisijski očevid u svrhu unapređenja sigurnosti prometa raskrižja Vitezićeva - Lošinjska
3. Aktualnosti u Mjesnom odboru Pongračevo
4. Pitanja, prijedlozi i obavijesti

koji je prihvaćen JEDNOGLASNO.
Ad 1. Prijedlog zaključka o slanju požurnice nadležnom gradskom uredu i podružnici Zagrebačkog holdinga d.o.o. u vezi uklanjanja postojećeg uspornika na Vitezićevoj ulici te postavljanju novih uspornika
Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi 
Z A K LJ U Č A K
1. Vijeće Mjesnog odbora Pongračevo traži slanje požurnice nadležnim gradskim uredima u vezi uklanjanja postojećeg uspornika za smirenje prometa u Vitezićevoj ulici kod kućnog broja 70.

2. Sastavni dio ovog Zaključka je obrazloženje.

3. Ovaj Zaključak dostavlja se Vijeću Gradske četvrti Trešnjevka – sjever.      

O B R A Z L O Ž E NJ E

Na sjednici Vijeća Mjesnog odbora Pongračevo, održanoj 2. kolovoza 2021. donesen je Zaključak o zamjeni i izmještanju postojećeg uspornika za smirenje prometa u Vitezićevoj ulici kod kućnog broja 70.

Na zahtjev stanara kojem postojeći uspornik radi štetu na fasadi kuće, Vijeće je tražilo zamjenu postojećeg uspornika.

Dodatno je zatražena zamjena i izmještanje postojećih gumenih uspornika (2 komada) u betonske uzdignute pješačke prijelaze na nove lokacije:

· križanje Ulice Matka Mandića i Vitezićeve ulice te raskrižju Lošinjske ulice i Vitezićeve ulice.

Ad 2. Prijedlog zaključka za komisijski očevid u svrhu unapređenja sigurnosti prometa raskrižja Vitezićeva - Lošinjska

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi 

Z A K LJ U Č A K
1. Vijeće Mjesnog odbora Pongračevo traži komisijski očevid u svrhu unapređenja sigurnosti prometa raskrižja Vitezićeva – Lošinjska.

2. Sastavni dio ovog Zaključka je obrazloženje.

3. Ovaj Zaključak dostavlja se Vijeću Gradske četvrti Trešnjevka – sjever.      

O B R A Z L O Ž E NJ E

S obzirom na učestale prometne nesreće Vijeće Mjesnog odbora traži dodatno označavanje ceste s prednosti prolaska i sporedne ceste.

Ad 3. Aktualnosti u Mjesnom odboru Pongračevo
Predsjednica obavještava članove Vijeća o zaprimljenoj obavijesti Odbora za predstavke i pritužbe od 15. veljače 2023. godine. Obavijest se odnosi na pritužbu gospođe Biserke Peček a vezano uz sanaciju nogostupa uz potok Črnomerec od Kaptolske do Stubičke ulice. MO Pongračevo je zatraženo da se očituje u roku 30 dana. Hrvatske vode su se očitovale na ovu temu uz napomenu da daju suglasnost za uređenje, ali da obavezu održavanja ima lokalna samouprava. 

Ad 4. Pitanja, prijedlozi i obavijesti

Predsjednica informira članove Vijeća o aktualnim temama i obavještava ih o novostima.

Predsjednica obavještava članove o zaprimljenom mailu gospodina Daria Oršića,  a vezano uz uređenje dijela kolnika između tramvajskih pruga na Remizi. Dogovoreno je da će se ideja uvrstiti u PKA za iduću godinu.

Zaprimljen je poziv na radionicu Grad Zagreb - Projekt „Razvoj turističke ponude u gradskim četvrtima“

Članovi Vijeća su se dogovorili da će se slijedeća sjednica održati 05.04.2023. u 17.30 sati.

Budući da nema više pitanja, predsjednica Vijeća zaključuje sjednicu.

Sjednica je završila u 18.30 sati.                                                                                                                                                                                                                                                                                                                         
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo

                                                                                                                        Lana Belinić, v. r.
	

	


